REPUBLIKA SRBIJA

NARODNA SKUPŠTINA

Odbor za prostorno planiranje,  
saobraćaj, infrastrukturu i

telekomunikacije

13 Broj 06-2/122-15

19. mart 2015. godine

B e o g r a d

Z A P I S N I K

26. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 18. MARTA 2015. GODINE

Sednica je počela u 9.05 časova.

Sednicom je predsedavao Milutin Mrkonjić, predsednik Odbora.

Sednici su prisustvovali članovi Odbora: Konstantin Arsenović, Zoran Bojanić, , Dragan Jovanović, Mujo Muković, dr Vladimir Orlić, Zoran Milekić, Milan Kovačević, Katarina Rakić i Vučeta Tošković.

Sednici je prisustvovao i Dragan Aleksić, zamenik člana Odbora (zamenik Katarine Rakić).

Sednici nisu prisustvovali članovi Odbora: Branka Bošnjak, Jovica Jevtić, Jovan Marković, Saša Mirkovića, Suzana Spasojević, Goran Ćirić i Slobodan Homen, niti njihovi zamenici.

Na predlog predsednika Odbora, jednoglasno, usvojen je sledeći

**D n e v n i r e d**

1. Razmatranje predstavki na predlog Radne grupe Odbora;
2. R a z n o.

Pre prelaska na razmatranje utvrđenog dnevnog reda usvojen je zapisnik 21. sednice Odbora održane 10. februara 2015. godine, zapisnik 22. sednice Odbora održane 12. februara 2015. godine i zapisnik 23. sednice Odbora održane 12. februara 2015. godine.

Prva tačka dnevnog reda - **Razmatranje predstavki na predlog Radne grupe Odbora**

Predsednik Odbora obavestio je prisutne da se Radna grupa Odbora obrazovana za razmatranje predstavki sastala 10. marta 2014. godine i razmotrila 12 pristiglih podnesaka, a zatim dao reč izvestiocu Radne grupe dr Vladimiru Orliću.

Narodni poslanik dr Vladimir Orlić izvestio je Odbor o predlozima Radne grupe za postupanje povodom svakog podneska:

* Ponovljena Inicijativa Preduzeća za audio i video komunikacije ,,AV com" d.o.o. za izuzimanje kablovske kanalizacije iz nadležnosti Telekom Srbija a.d. i stavljanje u nadležnost Vlade Republike Srbije,broj 345-2067/14, biće prosleđena Ministarstvu trgovine, turizma i telekomunikacija na dalje postupanje;
* Predstavka Ivane Petronić Marković, Radmila Petronića i Marka Markovića o nezakonito izdatoj lokacijskoj dozvoli za izgradnju objekta u ul. Đušinoj 17, Beograd, broj 07-4337/14, biće prosleđena Ministarstvu građevinarstva, saobraćaja i infrastrukture na dalje postupanje;
* Zahtev Direkcije za građevinsko zemljište i izgradnju Beograda za davanje mišljenja u vezi člana 97. Zakona o izmenama i dopunama Zakona o planiranju i izgradnji broj 351-4686/14, biće prosleđen Ministarstvu građevinarstva, saobraćaja i infrastrukture na dalje postupanje;
* U vezi Molbe Živojina Ožegovića za produženje roka važenja Zakona o posebnim uslovima za upis prava svojine na objektima izgrađenim bez građevinske dozvole broj 351-4103/14, biće upućen dopis podnosiocu;
* Predstavka Preduzeća za audio i video komunikacije ,,AV com“ d.o.o u vezi legalizacije izvedenih radova na izgradnji mreže KDS a u naselju Alibunar i proširenju mreže broj 07-51/15, biće prosleđena opštini Alibunar na dalje postupanje;
* Predstavka Preduzeća za audio i video komunikacije ,,AV com" d.o.o. na monopolističko gazdovanje Telekoma sa telekomunikacionom kanalizacijom i predlog da grad Pančevo preuzme gazdovanje nad telekomunikacionom kablovskom kanalizacijom broj 07-117/15, biće prosleđena Ministarstvu trgovine, turizma i telekomunikacija na dalje postupanje;
* U vezi ponovljene predstavke Vladimira Ilića broj 07-1612/13, biće upućen dopis podnosiocu;
* Ponovljena predstavka Slobodana Aleksića broj 07-4783/13, biće prosleđena Ministarstvu građevinarstva, saobraćaja i infrastrukture na ponovno razmatranje;
* U vezi predstavke Milana Uroševića u vezi problema u građevinarstvu broj 07-359/15, biće upućen dopis podnosiocu;
* Inicijativa Stojanke Stefanović za izmenu člana 137. Zakona o državnom premeru i katastru broj 952-474/15/, biće prosleđena Ministarstvu građevinarstva, saobraćaja i infrastrukture da je uzme u razmatranje prilikom izmena i dopuna navedenog Zakona;
* Zahtev Preduzeća za audio i video komunikacije ,,AV com" d.o.o. u vezi dostave informacije o naplaćenim i utrošenim sredstvima prikupljenih od izdavanja u zakup mesta u kablovskoj kanalizaciji, kao i o troškovima održavanja broj 400-472/15, biće prosleđen Ministarstvu trgovine, turizma i telekomunikacija na dalje postupanje;
* Predstavka Žarke Mazić u vezi novčane pomoći za sanaciju krovne konstrukcije oštećene u poplavama broj 07-539/15, biće prosleđenaMinistarstvu građevinarstva, saobraćaja i infrastrukture na dalje postupanje.

Odbor je jednoglasno, odlučio da prihvati predloge Radne grupe za postupanje povodom svakog podneska.

Druga tačka dnevnog reda – **R a z n o**

Pod tačkom Razno predsednik Odbora informisao je prisutne:

* da je Ministarstvo trgovine, turizma i telekomunikacija, na osnovu člana 229. Poslovnika Narodne skupštine Republike Srbije, dostavilo Odboru Izveštaj o radu za period 26.04.2014. godine – 31.12.2014. godine (broj 02-583/15 od 11.03.2015. godine) i da će se o istom raspravljati na nekoj od narednih sednica Odbora;
* da je kao predsednik Odbora dobio poziv da prisustvuje trećem sastanku Odbora za stabilizaciju i pridruživanje na temu „Evropska unija – Srbija“. Na predlog predsednika Odbora, odlučeno je da sastanku prisustvuje narodni poslanik Katarina Rakić;
* da je kao predsednik Odbora od Unije poslodavaca Srbije dobio poziv da prisustvuje prezentaciji na temu „Troškovi poslovanja preduzetnika malih i srednjih preduzeća u Republici Srbiji“. Na predlog predsednika Odbora, odlučeno je da sastanku prisustvuju narodni poslanici Vučeta Tošković i dr Vladimir Orlić, članovi Odbora;
* da je Poverenik za informacije od javnog značaja i zaštitu podataka o ličnosti uputio Odboru primedbe na Predlog zakona o žičarama za transport lica (broj346-554/15 od 09.03.2015. godine), koji je podnela Vlada. Odbor će od Ministarstva građevinarstva, saobraćaja i infrastrukture zatražiti mišljenje povodom ovih primedbi.

\*

\* \*

Na sednici Odbora vođen je tonski zapis.

Sednica je zaključena u 09.30 časova.

SEKRETAR ODBORA PREDSENIK ODBORA

Biljana Ilić Milutin Mrkonjić